Dosarul privind presupusa fraudare a alegerilor prezidențiale din 2009 a fost închis. Decizia a fost luată de procurorii Parchetului general.

„Procurorii Secției de urmărire penală și criminalistică din cadrul Parchetului de pe lângă Înalta Curte de Casaţie şi Justiţie au dispus clasarea cauzei, întrucât - din coroborarea probelor administrate - s-a stabilit că nu s-a decelat niciun element/indiciu de natură să conducă la presupunerea rezonabilă că s-ar fi încercat/inițiat de către persoanele nominalizate, acte/acțiuni ce ar intersecta sfera ilicitului penal, respectiv ce ar contura textul incriminator al infracţiunii de abuz în serviciu, prev. de art.297 alin. 1 Cod penal cu aplic. art.5 Cod penal (art.248 rap. la art.2481 din vechiul Cod penal) și al infracțiunii de falsificarea documentelor și evidențelor electorale, prev. de art.391 alin.3 și 4 din Codul penal cu aplic. art.5 Cod penal (fost art.62 alin. 3 și 4 din Legea nr.370/2004 pentru alegerea Președintelui României)”, se arată într-un comunicat al Parchetului.

În 24 aprilie, Parchetul instanţei supreme a deschis dosar penal privind alegerile prezidenţiale din 2009 şi făcut cercetări pentru abuz în serviciu şi falsificarea documentelor şi evidenţelor electorale, reamintește News.ro.

Ancheta fiind începută după informaţiile făcute publice de consultantul politic Dan Andronic.